Eredmények

Baráti lista << Tartalomjegyzék >> Jelentések

Az eredmények a játékbeli teljesítményedet jutalmazzák, azokat jellemzik. Az eredményeket megtalálod a profilképed melletti Fájl:Achievement.png ikonra kattintva illetve ha a profilodon a Teljesítménypontodra kattintasz.

## Az eredmény

Az eredmény mutatja meg, hogy milyen területen értél el egy mérföldkövet a játékban. A játékban kettő részre lehet bontani az eredmények listáját, az elért és a nem elért eredmények. Az elért eredmények ellentétben a nem elértekkel, már nem szürkítettek.
Minden eredménynek van egy címere. A többsége egy szisztematikára épül, ahol egy a nehézségtől függő szín és a fajtához tartozó minta alkotja a címert. Némelyik a korábban használt kitüntetések címereket viseli.
A címer mellett láthatod, hogy mi kell az eredmény eléréséhez, a vele átellenes oldalon pedig azt a számot látod, ami hozzáadódik a teljesítménypontodhoz, ha eléred a bizonyos feltételt.
A legtöbb eredménynél az alsó részben van egy tovább gomb. Ezt megnyitva a korábban elért, ugyanahhoz a fajtához tartozó eredményeket lehet előhozni.

## Jutalmak

Némelyik eredmény nemcsak teljesítménypontokat, hanem más jutalmakat is adhat. Leggyakoribb jutalmak a pénz, a tapasztalati pont, a kötvény, a karaktercím illetve a tárgyjutalmak. Az eredmények listáját illetve egyes eredmények jutalmait lentebb találod egy táblázatban.

## Eredmények kiemelése

Az 1.34-es frissítés óta az eredmények megjeleníthetőek a profilon, felváltva ezzel a kitüntetéseket. Az eredmények jobb felső sarkában az üres négyzetre kattintva azonnal a profilon megjeleníthetőek a már megszerzett eredmények. Mivel ez minden játékos számára rögtön látható, érdemes az általad fontosnak tartott eredményeket kiemelni, így megmutathatod, hogy melyik részében vagy jó a játéknak.
Egyszerre maximum négy eredményt jeleníthetsz meg, ha az egyiket le szeretnéd cserélni, akkor a profilodon kint lévő eredmény jobb felső sarkából vedd ki a jelölést, keresd meg azt az eredményt, amelyikre cserélnéd, ennek szintén a jobb felső sarkában lévő négyzetre kattintva kész is vagy.

## Eredmények követése

Lehetőséged van egy darab eredmény követésére, amit a tapasztalati pontok sávjában láthatsz egy kék csíkkal. Csak a még nem elért eredményeket lehet követni. Bekapcsoláshoz kattints az inaktív eredményben a *Kövesd* gombra.

Fájl:Eredmenykovetes1.png
Kikapcsoláshoz szedd ki a pipát, vagy kattints a kis x gombra a kék sor végén.

Fájl:Eredmenykovetes2.png
## Teljesítménypont

Minden eredményhez tartozik egy bizonyos számú teljesítménypont is. Ezeket az eredmények jobb oldalán egy pajzson láthatod. A teljesítménypontok a profilodon is láthatóak, a számértékéből következtetni lehet arra, hogy ki mennyit gyűjtött össze, így akár egy versengés alapja is lehet.
Fontos tudnivaló: az eredmények úgynevezett szintekből tevődnek össze, a régebben elért eredmények az újak alá kerülnek, a pontjaik pedig összeadódnak. Tehát senkit ne tévesszen meg, hogy más számokat lát a pajzson, mint amit alapból ad az eredmény. A tovább gombra kattintva elő lehet hozni a régebben elért eredményeket, ott mindegyik a valódi pontját mutatja.

Nézzünk egy példát:

*A Mosogatófiúból milliomos nevű eredményen 585 pontot látsz, ez az alábbiakból tevődik össze:*

 Mosogatófiú
 Kipukkadó malacpersely
 Félúton a millióhoz
 Mosogatófiúból milliomos

## Gyűjtőkártyák

A gyűjtőkártyákról bővebben olvashatsz itt.

## Gyűjtők szettje

A gyűjtők szettjéről bővebben olvashatsz itt.

## Karaktercímek

Az 1.33-as frissítés óta lehetőség van címeket szerezni, amelyeket a nevünk elé kitehetünk a karakter áttekintés menüben a Cím megváltoztatása gombra kattintva.

A karaktercímek betűrendes sorrendje megtalálható: itt

# Eredmények fajtái

Rendkívül sok eredményt érhetsz el.
Ezek díjazzák az utazásban, munkában, párbajban, erődharcban való tevékenyégeidet, jutalmat kaphatsz kereskedésből, kalandok teljesítéséből, szintlépésből illetve ruhák összegyűjtésekor is.

### Eredmények lista

Itt láthatod a jelenleg ismert összes eredményt, képpel, névvel, a hozzá tartozó feltétellel és teljesítményponttal illetve jutalmakkal. A kategóriák megtekintéséhez kattints a sárga mezőkre.